نجمه خاتون، امام کاظم(ع) حضرتلری نین خانیمیسی ، تکجه ایکی اوشاق بؤیودوبدور کی بونلاردان عبارتدیر:
الف- امامتین پارلاق گونشی ، امام علی بن موسی الرضا(ع) حضرتلری.
ب- عصمت دونیاسی نین ایشیقلی آیی ، خانیم معصومه حضرتلری.
محمد بن جریر طبری ، شیعه بیلگینی ، بئشینجی هیجری قرن ده ، بو واقعه نی دوزگونله ییر.
ییرمی بئش ایلین بویوندا امام رضا(ع) ، نجمه خاتونون تک بیر اوشاقی ایدی. سونرا بو انتظار باشا چاتدی نجمه خاتون (ع) دامنیندن بیر اولدوز پارلادی کی ادبدن کمالدان امام رضا (ع) حضرتلرینه تایدیر و امام ، اؤز اوره گی نین بوتون محبّتین اون اوچون باغیشلادی.
خانیم معصومه(س) حضرتلری و قارداشی امام رضا(ع) آراسیندا اولان محبّت و کؤنول باغلیلیغی وصف دن داها یوخاری دیر.
امام کاظم (ع) حضرتلری نین معجزه لری نین بیرینده کی خانیم معصومه(س) حضرتلری نین نقشی واریدی ، اوندا کی نصرانی بیر کیشی سوروشور:
« سیز کیم سیز؟ »
بویورور: « انا المعصومه اخت الرضا »
« من معصومه ، امام رضا (ع) حضرتلری نین باجیسی یام »
بو تعبیر اوردان جوشور کی خانیمین قارداشینا نسبت محبت و ایسته گی چوخ ایمیش و جلالتلی قارداشی دا اؤز باغیش و ایچه ری محبّتین اونا چوخ گؤرمه زمیش.
قایناق: اینترنت/ سایت شهید آوینی
چئویره ن: الف.عظیمی
اولین نفری باشید که نظر میدهید!
azb_Arab urd_Arab azb_Arab azb_Arab azb_Arab azb_Arab azb_Arab azb_Arab ara_Arab azb_Arab azb_Arab azb_Arab pes_Arab pes_Arab